tomron87/hebrew-wikipedia-sentences-corpus huggingface dataset:
מאז, רוס עבד על עטיפות החוברות ועיצובי הדמויות בסדרה של בוזיאק, "אסטרו סיטי", וכן מגוון מיזמים בחברת הפרסום "דיינמייט אנטרטיינמנט".
עבודתו בתחום הקולנוע כוללת עיצובי דמויות לסרטים כדוגמת "ספיידרמן" ו"ספיידרמן 2" ועיצוב עטיפת ה-DVD לסרטו של מ.
כמו כן, הוא עיצב עטיפות שערים למגזינים של TV Guide, כרזות פרסום לפרס האוסקר ומשחקי מחשב.
אלכס רוס נולד בפורטלנד, אורגון וגדל בלאבק, טקסס בידי אביו הכומר ואמו, מעצבת פרסום - ממנה למד את רוב סימני ההיכר של סגנונו.
רוס הצעיר החל לצייר בגיל שלוש והושפע לראשונה מדמותו של ספיידרמן מהסדרה החינוכית לילדים "The Electric Company".
מאוחר יותר, רוס קיבל השראה מאמנים שונים כדוגמת ג'ון רומיטה האב, ניל אדמס, ג'ורג' פרז וברני רייטסון, וניסה לחקות את סגנונו של פרז באיורי גיבורי-על, ואת סגנונו של רייטסון כשביקש לצייר עבודות "רציניות" יותר, לדבריו.
בהגיעו לגיל 16, רוס גילה את יצירותיהם הריאליסטיות של מאיירים כדוגמת אנדרו לומיס ונורמן רוקוול וחזה שבעתיד יעטרו איורים אלה חוברות קומיקס.
בגיל 17, רוס החל ללמוד ציור במכללה לאמנויות בשיקגו בה למדה אמו.
במשך זמן זה, רוס גילה את עבודותיהם של אמנים כג'וזף כריסטיאן ליינדקר ושל סלבדור דאלי, שאת איכויות עבודותיו הסופר-ריאליסטיות החשיב רוס לקרובות מאוד לקומיקס.
היה זה זמן זה שבו גיבש רוס רעיונות ליצירת חוברות קומיקס משלו.
הסגנון של רוס מתואר כ"סגנון שמפגיש בין הצייר נורמן רוקוול למאייר הקומיקס ג'ורג' פרז", ועבודותיו קיבלו תשבחות בשל תיאורים אנושיים ריאליסטים של דמויות קומיקס קלאסיות.
סגנון העיצוב שלו, תשומת לבו לפרטים והנטייה של דמויותיו להביט אל עבר האופק זכו לסאטירה של מד מגזין.
בשל הזמן הדרוש לרוס ליצור את איוריו, הוא בעיקר משמש ככותב העלילה או מאייר עטיפות קומיקס.
מגי תומפסון, העורכת הראשית של מגזין Comics Buyers Guide, הסבירה שהפסיקו להעניק את פרסי המאייר הקבועים של המגזין מכיוון שרוס זכה שוב ושוב בקטגוריה זו.
לאחר שסיים את לימודיו במכללה, רוס קיבל עבודה בסוכנות פרסום כאמן סטוריבורד.
חוברת הקומיקס הראשונה עליה עבד הייתה Terminator: The Burning Earth.
רוס ביצע את כל עבודת האיור, כולל איור בעיפרון וצביעה, ועשה זאת גם בכותרים שונים בשנים שלאחר מכן.
בשנת 1993 הוא סיים את יצירתו הראשונה בתחום גיבורי-העל, עטיפת חוברת סופרמן בשם Superman: Doomsday & Beyond.
בזמן זה, רוס פגש את הכותב קורט ביוסיק, והשניים החלו להעלות רעיונות לסדרת קומיקס שבה ציורי אמנות ישמשו כאיורי-פנים.
חברת מארוול קומיקס הסכימה לפרויקט, שיתאר את ההיסטוריה המקיפה של יקום מארוול מנקודת מבטו של אדם מזדקן.
מיני סדרה זו, Marvels, פורסמה בשנת 1994 ותיארה את חייו של צלם עיתונות ותגובותיו בתקופה בה חיים גיבורי-על ונבלי-על.
בוזיאק, רוס והפנסילר ברנט אנדרסון יצרו את סדרת "אסטרו סיטי" בשנת 1995, שפורסמה בתחילה בחברת אימג' קומיקס ולאחר מכן תחת החותם Wildstorm Productions.
הסדרה מציגה עולם גיבורי-על מקורי וממשיכה את התמה שהוצגה בסדרת Marvels, כלומר הצורה שבה בני אדם רגילים, גיבורי-על ונבלי-על מגיבים לעולם שבו הפנטזיה היא דבר שבשגרה.
רוס אייר את עטיפות החוברות וכן עיצב את התלבושות ואת התפאורה מסביב.
בשנת 1996, רוס עבד במשותף עם הכותב מארק וייד על המיני סדרה Kingdom Come של חברת DC קומיקס.
המיני סדרה מציגה עתיד אפשרי של יקום DC, שבו גיבורי-על חוזרים מפרישה כדי לאלף קבוצה של אנטי גיבורים אלימה ורצחנית.
היצירה מציגה גרסאות מעוצבות מחדש של רבות מדמויות DC קומיקס, כמו גם דור חדש של גיבורים.
רוס היה שותף ליצירתה של דמות חדשה ומקורית בשם מגוג, וביסס את הופעתו על דמויותיהם של קייבל ושאטרסטאר מעולם האקס-מן של מארוול.
עורך DC קומיקס פול לויץ ציין כי "היכרותו הרבה של וייד עם עבר הדמויות שירתה אותם היטב, והסגנון האמנותי הייחודי של רוס העניק אמירה עוצמתית לגבי מציאותו של העולם אותו בנו".
עבודתו הבאה של רוס הייתה Uncle Sam, יצירה ניסיונית של חותם ורטיגו מבית DC קומיקס שאינה עוסקת בגיבורי-על וחוקרת את הצד האפל שבהיסטוריה של ארצות הברית.
רוס אייר את העטיפות הלנטיקולריות של המהדורה המוגבלת Superman Forever #1 (יוני 1998) ושל Batman: No Man's Land #1 (מרץ 1999).
רוס זכה להוקרה בעקבות עבודתו ב-2001 על חוברות קומיקס מיוחדות שמכירות באובדן משפחות של נפגעי 11 בספטמבר.
בחוברות אלו תיאר את גבורתם של הצוותים הרפואיים, מכבי האש והמשטרה.
רוס עיצב שורה של תחפושות לסרט הקולנוע "ספיידרמן" משנת 2002, אף על פי שלא נעשה בהם שימוש בסרט עצמו.
כביצת פסחא במשחק המחשב המבוסס על הסרט, ניתן היה לקבל תלבושות של ספיידרמן ושל הגובלין הירוק בעיצובו של רוס.
בתחילת 2002, רוס עיצב כרזה פרסומית לטקס פרס האוסקר.
באותה שנה, הוא היה אחד מתוך ארבעה אמנים אשר איירו את דמותו של ספיידרמן לשער מגזין TV Guide כפרסום לסרט "ספיידרמן".
רוס כתב ביחד עם ג'ים קרוגר ועיצב את הדמויות בטרילוגיה של חוברות קומיקס מבית מארוול קומיקס - Earth X, Universe X ו-Paradise X, אשר שילבה רבבות מגיבורי מארוול מתקופות זמן שונות.
בשנת 2003, ההוצאה לאור "ספרי פנתאון" פרסמה ספר מתנה בשם "מיתולוגיה: אמנות DC קומיקס של אלכס רוס", שכלל הקדמה מאת מ.
שנתיים לאחר מכן פורסם הספר בצורת אוגדן, והוא כלל אמנות חדשה של רוס וסקצ'ים מהמיני סדרה החדשה שלו Justice.
בשנת 2004, רוס עיצב 15 איורים לכותרות הפתיחה של הסרט "ספיידרמן 2", שהציגו נקודות מפתח מהסרט הקודם.
מאוחר יותר, הוא מכר את הציורים ב-eBay כשההכנסות הועברו כתרומה לארגון צדקה למלחמה במחלת הסרטן.
בשנת 2005, רוס עיצב את איורי עטיפות ה-DVD של סדרת האנימציה כוח ג'י.
בנוסף, הוא הופיע בתוספות המיוחדות ודיבר על מעורבותו בסדרה במהלך הקריירה שלו.
באוגוסט אותה שנה הוא חזר לשתף פעולה עם ג'ים קרוגר במיני סדרה בת 12 חוברות בשם Justice עבור חברת DC קומיקס.
הסדרה התמקדה באויביהם של ליגת הצדק, המתאספים יחדיו כדי לעצור אותם.
באוגוסט 2007 הוצגה בהקרנת בכורה גרסה מחודשת לסרט "פלאש גורדון" של שנת 1980, ורוס עיצב את עטיפת ה-DVD.
כמעריץ מושבע של סרט הקאלט, רוס הופיע בתוספות המיוחדות הנלוות לסרט וציין אותו בתור הסרט האהוב עליו בכל הזמנים.
בשנת 2008, רוס החל בפרויקטים המתמקדים בגיבורי תור הזהב של הקומיקס.
הראשון מביניהם היה "פרויקט כוחות-על", עליו עבד עם קרוגר עבור חברת דיינמייט אנטרטיינמנט.
הוא כתב ואייר את הסיפור "האוונג'רס/הפולשים", שהציג גרסאות של דמויות כמו קפטן אמריקה ונאמור ממלחמת העולם השנייה ומלחמתם בקבוצת האוונג'רס המודרנית.
בסוף 2008, רוס הביע אמירה פוליטית בשני איורים: הראשון "בוש מוצץ את לשד הדמוקרטיה" מציג את ג'ורג' ווקר בוש כערפד המוצץ את דמה של גברת החירות, והשני "זמן לשינוי" מציג את ברק אובמה כגיבור-על.
בהמשך, רוס אייר את עטיפת המשחק Mortal Kombat vs.
חברת דיינמייט אנטרטיינמנט הודיעה כי רוס יאייר עטיפות לסדרת הקומיקס "אמריקני לוחם" של החברה.
פרויקטים נוספים של רוס לחברת דיינמייט היו ניהול קריאייטיבי לסדרת הקומיקס "הפנטום" ושיתוף פעולה עם בוזיאק בחוברת Kirby: Genesis, מיני סדרה בת שמונה עמודים משנת 2011 שהייתה שיתוף הפעולה המלא שלהם מאז Marvels לפני 17 שנים.
במיני סדרה זו מוצגות רבות מהדמויות אותן יצר ג'ק קירבי, שהזכויות אליהן נקנו בידי חברת דיינמייט.
בשנת 2012, רוס אייר כרזה פרסומית לדמות הראשית ממשחק המחשב Assassin's Creed III, שהופיעה על שער מגזין המשחקים Game Informer.
באותה שנה, רוס שב לאמנות-פנים עם Masks, סיפור שבו גיבורי מגזיני פאלפ כ"הצל", "הצרעה הירוקה", "זורו" ו"העכביש" שילבו כוחות כדי להילחם באויב משותף.
בשנת 2013, רוס עיצב כרזה של משחק המחשב Watch Dogs במהדורה למכירה מוקדמת.
המשחק מתרחש בעיר שיקגו, העיר בה מתגורר רוס, והוא הדגיש זאת באיורם של מגדל ויליס והרכבת העילית של שיקגו ברקע התמונה.
עם ההרצה המחודשת של "מארוול החדשה והשונה" בשנים 2015–2016, רוס אייר מספר עטיפות לסדרות הדגל הראשיות כמו "ספיידרמן המדהים" ו"יחידה עילית".
באטמן: מלחמה בפשע (כתיבה ואיור עם פול דיני, 1999)
Action Comics #800 (אמנים שונים, איור דף אחד, 2003)
Captain America #600 (אמנים שונים, איור שני דפים, 2009)
Battle of the Planets #0.5 (אמנים שונים, איורי עיפרון, אימג' קומיקס, 2002)
Kirby Genesis #0-3 (דיינמייט אנטרטיינמנט, 2011)
אלכסנדר עמנואל רודריגז (בספרדית: Álexander Emmanuel Rodríguez; נולד ב-27 ביולי 1975 בניו יורק, ניו יורק, ארצות הברית) הוא שחקן בייסבול אמריקאי-דומיניקני ששיחק ב-MLB.
כינויו של רודריגז הוא A-Rod.
רודריגז שיחק במהלך הקריירה שלו כשחקן הבסיס השלישי בקבוצה ניו יורק יאנקיז, וכשורט-סטופ בטקסס ריינג'רס ובסיאטל מארינרס.
היה בעל השכר הגבוה ביותר בליגת הבייסבול המקצוענית, אך התדמית שלו נפגעה לאחר שהודה בנטילת סמים משפרי ביצועים.
רודריגז נולד בעיר ניו יורק, כשהיה בן ארבע הוא והוריו עברו לרפובליקה הדומיניקנית.
אחרי שלוש שנים הם עברו למיאמי שבפלורידה.
אביו של רודריגז עזב לניו ג'רזי ולא חזר מעולם.
רודריגז גדל רק עם אימו.
משחקו הראשון במייג'ור ליג היה ב-8 ביולי 1994 במדי קבוצת סיאטל מארינרס עבורה שיחק עד שנת 2000. בשנת 2001 עבר רודריגז לטקסס ריינג'רס, ובשנת 2004 עבר רודריגז לניו יורק יאנקיז, שם שיחק עד לפרישתו.
אלכס רודריגז הוא השחקן הצעיר ביותר בתולדות הליגה שהצטרף למועדון חובטי 500 הום ראנס, שיא אותו השיג ב-4 באוגוסט 2007 והוא בן 32 שנים ו-8 ימים.
3 שנים בדיוק לאחר מכן השיג רודריגז את ההום ראן ה-600 שלו.
נכון למאי 2015 רודריגז נמצא במקום הרביעי ברשימת חובטי ההום-ראן של כל הזמנים.
נכון לשנת 2013, רודריגז הוא שחקן הבייסבול בעל המשכורת הגבוהה ביותר בליגת הבייסבול המקצועית בארצות הברית ובשנה זו השתכר 30 מיליון דולר.
גם סך הכנסותיו כשחקן בייסבול מקצועי הוא הגבוה ביותר בהיסטוריה של בייסבול מקצועי בארצות הברית, עד לשנת 2011 השתכר סך הכל 296,416,252 דולר.
לאור מעורבותו בנטילת סמים משפרי ביצועים הושעה רודריגז על ידי ה-MLB ל-162 משחקים (כל עונת 2014)..
רודריגז ערער על ההשעיה בפני בית משפט פדרלי אך לאחר מספר שבועות משך את עתירתו ושב לשחק רק בעונת 2015.
ב-12 באוגוסט 2016 פרש ממשחק פעיל.
רודריגז התחתן עם סינתיה סקורטיס ב-2 בנובמבר 2002 ולהם שתי בנות.
ב-2 ביולי 2008 דווח כי רודריגז ואשתו נפרדו, לאחר בעיות שנמשכו כשלושה חודשים, מאז לידת בתם הצעירה.
במקביל התפרסמו שמועות על רומן בין רודריגז לזמרת מדונה, שמועה שמדונה הכחישה, אך הדיווחים עליהם המשיכו גם לאחר שב-7 ביולי 2008, הגישה אשתו של רודריגז תביעת גירושין בבית משפט במיאמי.
הגירושין נכנסו לתוקף בספטמבר אותה שנה.
בפברואר 2009 התפרסם כי במהלך שנת 2003 רודריגז נבדק ונמצא שהשתמש בסטרואידים אנאבוליים על מנת לשפר את ביצועיו.
בריאיון עמו הודה רודריגז כי אכן לקח סמים בתקופה בה שיחק בטקסס.
לאחר גירושיו, ניהל רודריגז מערכות יחסים עם השחקניות קייט הדסון וקמרון דיאז, עם המתאבקת טורי וילסון ועם ג'ניפר לופז, איתה התארס ב-9 במרץ 2019. באפריל 2021, הזוג הודיע על ביטול האירוסין.
ב-2 באפריל 2025 רכשו רודריגז ומארק לורי את קבוצת הכדורסל מינסוטה טימברוולבס, לאחר סכסוך שנמשך שנה וחצי למרות שהקבוצה נמכרה כבר ב-2021 לצמד.
אלכס ריידר - בלב הסערה הוא סרט נעורים המבוסס על הראשון מסדרת הספרים בשם "אלכס ריידר" שכתב הסופר אנתוני הורוביץ.
הסרט "בלב הסערה" מספר אודות ילד בן ארבע עשרה המגויס ל"מטה למבצעים מיוחדים" של סוכנות הביון הבריטית, ה-MI6 בעקבות מות דודו איאן ריידר (יואן מקגרגור).
הילד מתבקש לעצור מדען מיליונר פסיכוטי המתכנן לחסל מיליוני תלמידי בית ספר.
הסרט מתחיל כשאיאן ריידר, סוכן חשאי, מתחמק ממרדף קטלני, אך בדרכו לביתו הוא נהרג על ידי מתנקש בשם יאסן גרגורביץ'.
בהלווייתו של איאן- אחיינו אלכס ריידר מבחין בכמה דברים מוזרים.
בסיום ההלוויה אלכס נפגש עם אלן בלאנט יושב ראש בנק אשר טוען כי איאן ריידר עבד אצלו (אלכס לא ידע כי איאן היה סוכן חשאי).
אחרי שרשרת אירועים אלכס מבין שדודו היה סוכן חשאי ומקבל הצעה לעבוד במקומו.
תחילה אלכס דוחה את ההצעה אך מסכים למען עוזרת הבית שלו -ג'ק (אלישיה סילברסטון).
המשימה שלו היא להיכנס לביתו של מיליונר בשם דריוס סייל המייצר מחשב חדשני אשר נקרא "סטורם-ברייקר".
המיליונר מוכן לתת לכל בית ספר באנגליה (שהיא המדינה שבה גר אלכס) מחשב כזה אך הארגון החשאי שבו עבד איאן ריידר חשד שלדריוס סייל ישנם מניעים נסתרים.
אלכס אמור להיכנס לביתו של דריוס סייל בתור זוכה בתחרות שנערכה על ידי מגזין שהזוכה בה ישתמש ב"סטורם-ברייקר" לפני כולם.
לפני המשימה אלכס יוצא לשבועיים של אימונים במחנה צבאי.
חברי הצוות הצבאי לועגים לאלכס ואומרים לו שלא יחזיק מעמד יותר מיומיים אך אלכס מחזיק מעמד בנחישות ומצליח באימונים.
בסופו של דבר אלכס מגיע לסייל תעשיות (החברה של דיריוס סייל).
בדרך הוא פוגש את נדיה וול העוזרת של מר סייל.
כשהוא מגיע לביתו של דריוס סייל הוא מוצא שם אקווריום גדול עם מדוזה ענקית.
כשהוא אמור לחוות את ה"סטורם ברייקר" הוא בורח באמצע כדי לרחרח.
הוא לא מוצא שום מידע ונתפס על ידי נדיה וול אך סודו לא מתגלה.
באותו הלילה אלכס יוצא לרחרח ומגלה ארגזי מתכת ענקים אשר מועברים לסייל תעשיות.
במקום נמצא גם יאסן גרגורוביץ'.
יאסן הורג את אחד מהעובדים בגלל שהפיל את אחד הארגזים (וזה מעיד שהיה שם משהו חשוב).
למחרת מזדמן לאלכס ריידר לגלות מידע נוסף על המזימה.
אלכס מגלה שלתוכניתו של דריוס סייל יש גיבוי.
בנוסף, הוא מגלה חומר מסוכן.
בינתיים בביתו של הרולד סייל מגלים שאלכס נשלח לרגל.
אלכס נתפס ומובל לסלון של דריוס סייל שם הוא מגלה לו שבמחשבים יש וירוס מסוכן שמסוגל להרוג את כל תלמידי בתי הספר שאליהם נתרמו המחשבים.
עוד מגלה אלכס שהרולד סייל מתכנן זאת מתוך נקמה על כך שסבל מהצקות רבות כתלמיד בבית הספר ושיאסן גרגורוביץ' רצח את דודו.
דריוס מורה להרוג את אלכס והולך לטקס הדלקת המחשבים.
אלכס מושלך לאקוריום עם המדוזה הענקית אך ניצל בעזרת פטנט שניתן לו בסוכנות.
בזמן שהוא ניצל נדיה וול נהרגת מהמדוזה.
הוא מצליח לברוח לתוך מסוק של חברת סייל תעשיות ומאלץ את הנהג לנסוע ללונדון לטקס.
אלכס מצליח לשבש את הטקס שנייה לפני שהמכשירים מופעלים והורס את כפתור ההפעלה.
הרולד סייל בורח ואלכס מחולץ מהגג בו הוא נתקע.
כשאלכס נוסע עם העוזרת ג'ק הוא שלסייל יש גיבוי במגדל כלשהו בעיר לונדון.
הוא מצליח להגיע לשם בעזרת חברתו סבינה ועולה למגדל שם הוא משבש את הפעלת המחשבים.
דריוס המרוגז מנסה להרוג את אלכס אך נורה ונהרג על ידי יאסן גרגורוביץ' המציל את אלכס מנפילה אל מותו.
יאסן מסביר לאלכס שהוא הרג את דריוס סייל מפני שהביך את המעסיקים שלו וממליץ לאלכס להתרחק מתחום הריגול עד שהוא יהיה מבוגר.
תפקיד שחקן אלכס ריידר אלכס פטיפר דיריוס סייל מיקי רורק ג'ק סטרברייט אלישיה סילברסטון סבינה שרה בולגר אלן בלאנט ביל ניי גב' ג'ונס סופי אוקונדו איאן ריידר יואן מק'גרגור ראש הממשלה רובי קולטריין מוכר גאדג'טים סטיבן פריי
אלכסנדר (אלכס) שניידר הוא איש עסקים ומיליארדר קנדי-ישראלי.
עיקר החזקותיו טמון בשותפות קבוצת מידלנד בתעשיית הפלדה האוקראינית.
שניידר נולד בצ'רנוביץ שבברית המועצות (באוקראינה של ימינו), ועלה לישראל עם משפחתו בגיל 4 בשנת 1972. כעבור פחות מעשור, כשהיה בן 13, היגרה המשפחה לקנדה.
שניידר למד באוניברסיטת יורק שבטורונטו והיה לצעיר המיליארדרים הקנדים.
שניידר הוא הבעלים של סוויטת פנטהאוז אקסקלוסיבית השוכנת במרומי "מלון ומגדל-הדירות טראמפ" בטורונטו, אותו בנה בשיתוף פעולה עם איל-הנדל"ן האמריקאי דונלד טראמפ.
זוהי הדירה היקרה ביותר שנמכרה בטורונטו בשנת 2007, ושוויה מוערך בכ-20 מיליון דולר.
שניידר נשוי ואב לשלושה ילדים.
ב-18 בדצמבר 2007 נודע כי שניידר רכש 80% ממניות ממועדון הכדורגל מכבי תל אביב, בסכום המוערך בכ-65 מיליון ש"ח, כאשר יתרת המניות אמורה להיות מוחזקת על ידי אגודת מכבי תל אביב.
עסקה זו יצאה לפועל לאחר הסכמה שהושגה בעניין סכסוך בין בעלי הקבוצה לוני הרציקוביץ' לרוני מאנה, לו הייתה חייבת הקבוצה לטענתו 19.4 מיליון ש"ח.
באוגוסט 2009 מכר שניידר את הקבוצה לאיש העסקים מיטשל גולדהאר.
שניידר רכש את קבוצת "Jordan Grand Prix" מאדי ג'ורדן בתמורה ל-50 מיליון דולר, ושינה את שמה ל-"Midland F1" והקבוצה התחרתה במרוצים בשנים 2005–2006.
במקור, התכוון שניידר להקים קבוצה ולבנותה מן המסד, ברם הוא ביכר לרכוש את Jordan Grand Prix על מנת להבטיח את חדירתו לעולם הפורמולה 1 מבלי להזדקק להוצאות הגדולות שאחרת היו כרוכות בדבר.
כמעט מיד לאחר שרכש את הקבוצה, פרחו שמועות כי הוא מתחרט עליה.
בשנת 2005 מעט מאוד עבודות פיתוח נעשו בדבר המכוניות, בעוד שהשותפות הטכנית לשנת 2006 עם דאלארה כשלה, כמו-גם תוכנית להקמת קבוצת פורמולה 3 של מידלנד על-מנת להכשיר נהגים צעירים ברוסיה.
ב-9 בספטמבר 2006 נודע כי הקבוצה נמכרה לחברת ספייקר ששילמה תמורתה 106.6 מיליון דולר.
ב-10 בספטמבר נאמר ברשת הטלוויזיה ITV כי שניידר כבר איננו מעורב בענייני הקבוצה למן ההודעה על מכירתה.
אלכסנדר (אלכס) שטילוב הוא מתעמל עבר ישראלי יליד ברית המועצות.
אלוף אירופה בהתעמלות מכשירים ובעל שתי מדליות ארד מאליפות העולם.
הוא המתעמל הישראלי הראשון שזכה במדליות זהב וכסף באליפות אירופה, המתעמל הישראלי הראשון שזכה במדליה באליפות העולם, וגם מתעמל המכשירים הישראלי הראשון שהעפיל לשלב הגמר במשחקים האולימפיים ובאליפות העולם.
להישגים אלה הגיע בתרגיל הקרקע, בו הוא מצטיין.
שטילוב נולד וגדל בטשקנט שבאוזבקיסטן הסובייטית, למשפחה יהודית-רוסית.
אמו אלה היא מתעמלת עבר ומאמנת התעמלות בהווה.
הוא החל להתעמל בגיל 5, ובגיל 12 החל ללמוד בפנימיית ספורט לנוער.
לאחר שמשפחתו עלתה עמו לישראל בגיל 15 בשנת 2002, המשיך להתאמן במסגרת מועדון מכבי תל אביב יחד עם מאמנו סרגיי וייסבורג.
בשנת 2006, באליפות העולם שנערכה באורהוס, סיים שטילוב במקום השביעי בגמר תרגיל הקרקע.
ב-2007, באליפות העולם שנערכה בשטוטגרט, סיים במקום החמישי בשלב הגמר בתרגיל הקרקע.
באותה שנה זכה גם במדליית ארד בתחרות במוסקבה במסגרת סבב גביע העולם.
באולימפיאדת בייג'ינג (2008) סיים במקום השמיני בתרגיל הקרקע.
לאחר האולימפיאדה השתתף בתחרות במסגרת סבב גביע העולם, שנערכה בגלאזגו, וזכה במדליית זהב.
מדליית ארד ראשונה באליפות אירופה 2009
באליפות אירופה שנערכה במילאנו בשנת 2009 זכה שטילוב במדליית ארד בתרגיל הקרקע ובכך הפך למתעמל הישראלי הראשון בכל הזמנים שעלה על הפודיום באליפות בינלאומית חשובה.
נוסף לכך, סיים במקום שמיני בגמר הקרב רב.
באותה שנה, באליפות העולם שנערכה בלונדון זכה שטילוב במדליית ארד בתחרות תרגילי הקרקע בתוצאה של 15.575 נק', לאחר מריאן דרגולסקו מרומניה (15.700 נק') וז'ו קאי מסין (15.675 נק'), וסיים במקום ה-11 בשלב הגמר בקרב רב בתוצאה של 85.825 נק'.
בכך הפך שטילוב למתעמל הישראלי הראשון שזכה במדליה באליפות העולם.
באביב 2010 נפצע שטילוב בברכו ועבר ניתוח, ונעדר מרוב התחרויות במשך השנה.
הוא חזר להתחרות רק זמן קצר לפני אליפות העולם שנערכה ברוטרדם, הולנד באוקטובר 2010, בה סיים במקום הרביעי בתרגיל הקרקע, והחמיץ ב-33 אלפיות את מדליית הארד, לאחר שעלה לשלב הגמר מהמקום השני.
נוסף לכך הוא סיים במקום העשירי בגמר הקרב רב.
במסגרת סבב גביע העולם שנערכה בקוטבוס שבגרמניה במרץ 2011 זכה שטילוב במדליית כסף בתרגיל הקרקע.
באפריל אותה שנה, זכה במדליית כסף בתרגיל הקרקע באליפות אירופה שהתקיימה בברלין.
באליפות העולם שנערכה בטוקיו באוקטובר 2011, שחזר שטילוב את הישגו משנת 2009 וזכה במדליית הארד בתרגיל הקרקע ביחד עם היפוליטו מברזיל בתוצאה של 15.466 נק', אחרי קוהיי אוצ'ימורה מיפן (15.633 נק') וז'ו קאי (15.500 נק').
הישג זה הקנה לו את הקריטריון לאולימפיאדת לונדון (2012).
נוסף לכך, הוא סיים במקום ה-13 בגמר הקרב רב בתוצאה של 87.433 נק'.
באולימפיאדת לונדון סיים שטילוב במקום שישי בתרגיל הקרקע בתוצאה של 15.333 נק', הדירוג הגבוה ביותר של מתעמל ישראלי במשחקים האולימפיים ובמקום 12 בתחרות קרב רב אישי.
גם בשלב המוקדמות הוא דורג במקום 12, וכן עלה לגמר בתרגיל הקרקע.
באליפות אירופה שנערכה במוסקבה באפריל 2013 זכה שטילוב במדליית זהב בתרגיל הקרקע בצוותא עם מקס ויטלוק מבריטניה בתרגיל הקרקע בתוצאה של 15.333 נק' ובכך היה למתעמל הישראלי הראשון והיחיד שזכה במדליית זהב באליפות אירופה.
נוסף לכך, הוא סיים במקום רביעי בתרגיל על המתח (14.733 נק').
באולימפיאדת ריו דה ז'ניירו (2016) סיים שטילוב את דרכו כבר בשלב המוקדמות בתרגילי המתח והקרקע, ובכך לראשונה מאז האולימפיאדה הראשונה שלו הוא לא העפיל לגמר אולימפי.
מדליית ארד אליפות אירופה 2017
באליפות אירופה שנערכה בקלוז', רומניה באפריל 2017 זכה שטילוב במדליית ארד בתרגיל קרקע בתוצאה של 14.400 נקודות.
באליפות אירופה 2019 שנערכה בשצ'צ'ין, פולין העפיל שטילוב לגמר תרגיל הקרקע מהמקום השביעי עם ציון של 14.566 נקודות.
בוסף, שטילוב העפיל לגמר הקרב רב מהמקום העשירי עם ציון כולל של 82.265 נקודות: 14.566 נקודות בתרגיל הקרקע, 13,466 נקודות בסוס סמוכות, 12.900 נקודות בטבעות, 14.000 נקודות בשולחן הקפיצות, 13.633 נקודות במקבילים ו-13.700 נקודות בתרגיל המתח.
שטילוב בחר לא להשתתף בגמר הרב קרב לטובת ההכנות להשתתפותו בגמר תרגיל הקרקע.
שטילוב סיים במקום ה-5 ולא זכה במדליה בגמר תרגיל הקרקע עם ציון של 14.466 נקודות.
אולימפיאדת טוקיו 2020 הייתה הרביעית שלו בקריירה.
הוא התחרה במוקדמות תרגיל הקרקע וקיבל את הציון 13.500, שלא הספיק לעלייה לגמר.
שטילוב הוא המתעמל הגבוה ביותר שהשתתף במשחקים האולימפיים.
אולימפיאדת טוקיו 2020 הייתה התחרות האחרונה של שטילוב והחלטתו לפרישה נבעה מגילו.
ב-9 בדצמבר 2021, שטילוב הכריז על פרישתו במסיבת עיתונאים, ועל מינויו למנהל נבחרת התעמלות המכשירים לגברים.
בשנת 2022 השתתף בעונה השמינית של תוכנית המציאות "רוקדים עם כוכבים" בקשת 12, וזכה במקום הראשון יחד עם הרקדנית נינה סולביוב.
2022 חבר בוועדה לתהליך בחירת המאמנים והמאמנות של המדינה.
2011 פרס הוז לספורט מטעם עיריית תל אביב-יפו
בשנת 2015 נשא את דגל ישראל בטקס הפתיחה של המשחקים האירופיים בבאקו שבאזרבייג'ן
2022 לאחר הזכייה בתוכנית "רוקדים עם כוכבים", זכה להוקרה מחברת "סוויס סיסטם" (אותה הוא מייצג כפרזנטור) בהשקת כרית שינה חדשה שתקרא על שמו "אלצ'קו"
ב-2015 נישא לבת זוגו אלה קליכמן, ולהם 2 ילדים.
לומד בקריה האקדמית אונו לתואר ראשון בחינוך וחברה, עם התמחות בספורט.
אלכס שווצר (באיטלקית: Alex Schwazer; נולד ב-26 בדצמבר 1984 בשטרצינג/ויפיטנו, דרום טירול) הוא הלך איטלקי.
שווצר הוא האלוף האולימפי הנוכחי ומחזיק בשיא האולימפי אותו קבע במהלך המשחקים האולימפיים 2008.
בשנת 2005 זכה שווצר במדליית ארד במהלך אליפות העולם באתלטיקה במקצה הליכת 50 ק"מ, תוך קביעת שיא איטלקי חדש – 3:41.54 שעות.
באליפות העולם בשנת 2007 סיים עשירי במקצה הליכה לעשרים ק"מ, וזכה פעם נוספת במדליית הארד במקצה ה-50 ק"מ.
במהלך אולימפיאדת בייג'ינג קבע שווצר שיא אולימפי חדש של 3:37:09. וזכה במדליית הזהב במקצה 50 הק"מ.
באוגוסט 2012 נמצא בבדיקות שנערכו לו כי השתמש בסמים, הוא הורחק מהמשלחת האיטלקית לאולימפיאדת לונדון, הושעה לשלוש שנים וחצי, הודה באשמה והודיע על פרישה..
חזר להתחרות ובמאי 2016 נתפס על שימוש בסטרואידים והושעה שוב עד ליולי 2024 בידי הסוכנות העולמית נגד סמים בספורט, למרות ערעור שהגיש וטענות כי הבדיקה זויפה, טענות שאושרו על ידי בית המשפט האיטלקי.
האלכסאים היו כת יהודית-נוצרית שפעלה בארץ ישראל ובעבר הירדן מסוף המאה הראשונה עד תחילת המאה הרביעית לספירה.
רוב הידע שלנו על הכת בא מאבות הכנסייה – היפוליטוס (Hippolytus), אפיפניוס מסלמיס, אוריגנס ואוסביוס מקיסריה – אשר ביקרו אותם ואת אמונתם.
האלכסאים שמרו כנראה את השבת, היו צמחוניים וקיימו את מצוות המילה.
במקביל הם גם קיימו את מצוות הטבילה לנצרות, והאמינו שהטבילה מסוגלת להעניק לטובל כפרה על עוונותיו.
ייתכן שהם קיימו איזשהו טקס עם לחם ומלח (בדומה לטקס שסביב בציעת הלחם וקידוש היין, הנהוג בזרמים שונים בנצרות עד ימינו).
הכת התנגדה לתורתו של פאולוס, וחבריה מתחו ביקורת על עיוותים בנצרות וביהדות גם יחד.
הכת גייסה מאמינים מתוך כת האיסיים מאזור ים המלח.
מתחילת המאה השנייה אימצה הכת דוקטרינות נוצריות רבות, כנראה כדי למשוך קהל מתוך הנוצרים דוברי היוונית.
ישנם קווים מקבילים בין האלכסאים וכת האביונים: שתי הכתות האמינו שישו היה ילוד אישה ודחו את רעיון הקורבנות, אמונה שהביאה אותם לדחות חלק ממצוות התורה.
יש כמה תאוריות לגבי מקור השם של הכת.
היפוליטוס מספר שבזמנו של קליקסטוס הראשון, הביא איש בשם אלקיביאדס (Alcibiades), תושב אספמיה שבסוריה, ספר מרומא בשם "הלכסאי" (᾽Ηλχασαί) ובו בשורה אלוהית, מזמנו של הקיסר טראיאנוס, שלימדה על טקסים מיוחדים, ובהם יכולתה של הטבילה להעניק מחילה על כל העוונות.
אפיפאניוס מכנה את אלכסאי "נביא שקר".
לדעת חלק מן החוקרים, אבות הכנסייה טעו, ו"הלכסאי" היה השם של ספר הבשורה או שמו של המלאך שהביא את הבשורה.
חוקרים אחרים סבורים שאלכסאי הוא באמת השם של האיש שמתואר כמקבלה של הבשורה, אבל הם משערים שהוא לא היה קיים במציאות (כפי שחשב אפיפניוס) אלא הוא היה המצאה ספרותית.
אלכס רודריגו דיאס דה קוסטה (בפורטוגזית: Alex Rodrigo Dias da Costa; נולד ב-17 ביולי 1982 בניטרוי, ברזיל) מוכר יותר כאלכס, הוא כדורגלן עבר ברזילאי ששיחק בעמדת הבלם.
אלכס התחיל את הקריירה המקצוענית שלו בשנת 2002 במועדון הברזילאי סנטוס, שם שיחק עם שחקנים נוספים שהפכו לכוכבים גדולים: דייגו, אלאנו ורוביניו.
בשנת 2004 חתם בצ'לסי, אך מכיוון שלא הצליח לקבל רישיון עבודה באנגליה הוא הושאל למועדון הכדורגל ההולנדי פ.ס.וו.
ב-2004/2005, עונתו הראשונה באיינדהובן, הוא עזר לקבוצה לזכות בדאבל ולהגיע לחצי גמר ליגת האלופות, שם הודחה על ידי מילאן.
בעונה העוקבת שוב היה אלכס שותף לזכייה של פ.ס.וו באליפות, אך בסיומה נשאר בקבוצה כשמאמן צ'לסי באותה תקופה, ז'וזה מוריניו, העדיף את לצרף את ח'אלד בולחרוז.
עונת 2006/2007 הסתיימה אף היא באליפות של פ.ס.וו.
בעונת 2007/2008, אף על פי שלא צבר מספיק הופעות במדי נבחרתו, הצליח אלכס להשיג את ההיתר לשחק באנגליה והצטרף לצ'לסי, שבה קיבל את החולצה מספר 33. בצ'לסי התחרה אלכס עם ריקארדו קראבליו וטל בן חיים על המקום בהרכב לצידו של ג'ון טרי.
הופעת הבכורה שלו הייתה בתיקו 1-1 נגד ליברפול, כשהוחלף בפלורן מאלודה בדקה ה-86.
בעונת 2008/2009 אלכס כבר היה שותף קבוע בהרכב כשהחליף את ריקרדו קראבליו הפצוע.
הוא כבש את הגול ה-1,000 של צ'לסי בפרמייר ליג מול סנדרלנד ב-1 בנובמבר 2008. מאז שהגיע לקבוצה חוס הידינק, מאמנו לשעבר מפ.ס.וו, שותף אלכס בכל משחק ואף כבש שער מול קובנטרי סיטי ברבע גמר הגביע האנגלי.
ב-6 במאי 2014 חתם לשנתיים בקבוצה האיטלקית מילאן.
לאלכס 18 הופעות במדי נבחרת ברזיל.
גביע הזהב של CONCACAF: 2003 (מקום שני)
אלכסה אינטרנט בע"מ הייתה חברה אמריקנית המספקת נתוני תעבורת אינטרנט מסחריים.
אלכסה היא חברה בת של חברת אמזון.
אלכסה הוקמה בשנת 1996 על ידי ברוסטר קייל וברוס ג'יליאט.
שם החברה, אלכסה, נבחר כמחווה וכדמיון לספרייה של אלכסנדריה, בה נאצר הידע של העולם העתיק.
ב-1999 נרכשה אלכסה על ידי חברת האינטרנט "אמזון" תמורת 250 מיליון דולר.
אלכסה הייתה ידועה בזכות סרגל הכלים ואתר האינטרנט שלה.
סרגל הכלים אסף מידע על הרגלי הגלישה של המשתמש והעביר אותו לאתר החברה, שם היה נשמר ונבחן על מנת להוות בסיס למדד תעבורת הרשת שמפרסמת החברה.
סרגל הכלים שהוצע על ידי החברה העניק למשתמשים המלצות לגלישה על פי ניתוח אופי גלישתם והשוואה לגולשים אחרים בעלי אפיוני גלישה דומים.
אלכסה הציעה גם מידע על האתרים השונים: מספר דפי האתר, האתרים המקושרים אליו, תדירות העדכון שלו ושייכותו.
אלכס ריידר היא סדרת ספרי ריגול, שחוברה בידי הסופר הבריטי אנתוני הורוביץ.
הסדרה עוסקת בנער בן 14, ושמו אלכס ריידר, שבמקביל ללימודיו בתיכון, עובד כסוכן חשאי מיוחד של ה-MI6. הספר הראשון בסדרה עובד לסרט.
סדרת הספרים עובדה לסדרת טלוויזיה בכיכובו של אוטו פארנט.
אלכס גר עם דודו, איאן ריידר, והעובדת הסוציאלית שלו, ג'ק, מאז שהוריו נהרגו בהתרסקות מטוס.
לאחר מות דודו בתאונה מסתורית, אלכס נחטף על ידי ראשי אגף המבצעים המיוחדים של ה-MI6, שמציעים לו עבודה כסוכן חשאי.
בתחילה הוא מסרב, אך הם מאיימים לממש את זכותם כאפוטרופוסיו לגרש את העובדת הסוציאלית שלו, שאשרת הוויזה שלה פקעה, למכור את ביתו ולשולחו חסר כל לבית יתומים.
אלכס מסכים ונשלח למחנה אימונים מיוחד, ולאחר מכן למשימתו הראשונה ב-MI6.
עד כה יצאו 12 ספרים בסדרה, אך רק שלושה תורגמו לעברית.
Eagle Strike (טרם תורגם לעברית)
Ark Angle (טרם תורגם לעברית)
Crocodile Tears (טרם תורגם לעברית)
Scorpia Rising (טרם תורגם לעברית)
Never Say Die (טרם תורגם לעברית)
אלכסה הלן ניקולס היא שחקנית אמריקאית.
תפקידה הנודע ביותר הוא בתור ניקול בריסטו בסדרת הטלוויזיה של ניקלודיאון "זואי 101", בה הופיעה בשנים 2005–2006.
אלכסה ניקולס נולדה ב-4 באפריל 1992 בשיקגו, אילינוי.
אמה ממוצא יווני ואביה יליד ניו זילנד.
בשנת 2004, בגיל 12 לוהקה ניקולס לגלם את דמותה של ניקול בריסטו בסדרת הטלוויזיה של ניקלודיאון "זואי 101".
ב-2006, לקראת סוף העונה השנייה של הסדרה, החליטה ניקולס לעזבה בשל "סביבת עבודה לא נעימה".
לטענתה, תחושה זו נבעה מתקריות ומעימותים רבים שהיו לה עם ג'יימי לין ספירס.
היא הופיעה בסדרה "Hidden Hills" ובמיני-סדרה "Revelations".
בנוסף, היא ביצעה הופעות אורח בסדרות כמו "החיים היפים של זאק וקודי", "המשפט של איימי", "ER", "ללא עקבות","פשע מן העבר", "מחשבות פליליות" ו"גיבורים".
היא הופיעה בקליפ של ונסה הדג'נס לשיר "Come Back to Me" משנת 2006, ובסרטים "מוטוקרוס לילדים" ו-"משפחה קטנה שלי".
ב-2009 שיחקה בסרט הטלוויזיה "ילדי התירס" בתפקיד מושא אהובתו של אחד מהאנטגוניסטים.
באותה שנה הופיעה באחד מפרקי סדרת הטלוויזיה של FOX "שקר לי".
בשנת 2012 גילמה את היילי בשלושה פרקים מתוך עונתה השלישית של הסדרה "המתים המהלכים" של רשת AMC.
בשנת 2013 התארחה בסדרה "מד מן"; מה שהפך להופעת המשחק האחרונה של ניקולס.
ניקולס נישאה למוזיקאי הקנדי מילוש בשנת 2012. בני הזוג התגרש לאחר ארבע שנים ב-2016.
במאי 2020, ניקולס הודיעה דרך חשבון האינסטגרם שלה שהיא בהריון עם הילד הראשון שלה מבן הזוג שלה; מייקל גריי.
היא אישרה את לידת בנה בנובמבר 2020. ב-26 ביולי 2021 ניקולס וגריי נישאו ביער הלאומי אנג'לס בדרום קליפורניה.
בשנת 2022, ניקולס האשימה את המפיק דן שניידר (יוצר הסדרה "זואי 101") בהתנהגות מינית לא נאותה וסיפרה שהוא היה מציע לשחקנים (שהיו קטינים) תשלום בתמורה לצילום כפות הרגליים שלהם.
כמו כן, סיפרה השחקנית שבתקופת צילומי הסדרה "זואי 101", ג'יימי לין ספירס, השחקנית הראשית בסדרה התנהגה אליה בצורה בריונית.
בשנת 2023, ניקולס האשימה את השחקן ג'ונה היל בהטרדה וסיפרה שהוא כפה את עצמו עליה כאשר הייתה בת 16 (היל היה אז בן 24), בזמן שהשניים נכחו במסיבה שהתרחשה בביתו של השחקן ג'סטין לונג.
+שנהסרטתפקידהערות1999P.U.N.K.S.ג'נה בייגליללא קרדיט2001זולנדרילדת בשעת סיפור2002טד בנדיילדה2003משפחה קטנה שליסוזן ברי2004ילדי המוטוקרוסקייטי2011כנסיית הפחדג'סי2012Detention of the Deadווילו
אלכסון, תחת המוטו "מחשבות מתחילות כאן", הוא כתב עת באינטרנט המפרסם מאמרים עבריים ומתורגמים בתחומי המדע, הפילוסופיה, התרבות והאמנות.
הוא שואב השראה מכתב העת המודפס "מחשבות" בעריכת צבי ינאי, שהוצאתו לאור נפסקה.
כתב העת מכיל מאמרים, טורי דעה והגיגים על רעיונות שונים, קטעי ספרות, מדריכי האזנה, ראיונות עם אנשי אקדמיה ישראליים ומידע על כנסים.
כתב העת מציע תרגומים של מאמרים נבחרים מתוך כתבי עת שונים עימם יצר הסכם לשיתוף פעולה.
הוא נגיש באינטרנט ללא תשלום.
כתב העת עלה לאינטרנט באפריל 2013, בעריכת דב אלפון.
אחריו ערכה את "אלכסון" דניאל זילברברג ומדצמבר 2015 עורך אותו יורם מלצר.
"אלכסון" נוסד ביוזמתה של עמותת "מגדלור" ורואה אור במימונה.
"מגדלור", בראשות יעקב בורק, שמה לה למטרה לעודד את יצירתם של תוכני תרבות בת-זמננו בשפה העברית.
את "אלכסון" עיצב ופיתח הטיפוגרף הישראלי אברהם קורנפלד.
עם הכותבים ב"אלכסון" נמנים לאה איני, חיים באר, יעקב בורק, עמי בן בסט, שלומית כהן-אסיף, אתגר קרת, ושמעון שוקן.
אלכסנדר "אלכס" ראסל הוא שחקן אוסטרלי.
מוכר בשל תפקידיו בסרטים "כרוניקה בזמן אמת" ו"קארי" ובשל תפקידו בתור ג'ים סטריט בסדרה "S.W.A.T." ברשת CBS.
ראסל נולד בעיר רוקהאמפטון שבמדינת קווינסלנד, צפון מזרח אוסטרליה.
בנם של פרנסס ראסל, אחות במקצועה, וד"ר אנדרו ראסל, רופא מנתח.
הוא למד משחק במכון הלאומי לאומנויות הדרמה שבסידני.
ראסל החל את דרכו כשחקן בשנת 2010 בסרט "Almost Kings".
שנה לאחר מכן, בשנת 2011 שיחק בסרט המתח האוסטרלי "",.
הוא התגלה בשנת 2012 במותחן המדע הבדיוני האמריקאי "כרוניקה בזמן אמת", בו שיחק בתפקיד המתבגר מאט גארטי, חברו של גיבור העלילה אנדרו דיטמר (דיין דיהן).
בשנת 2013 שיחק ראסל בסרט האימה "קארי" המבוסס על רומן הביכורים בשם זה מאת סטיבן קינג, בתפקיד בילי נולאן, החבר של הנערה המרשעת, כריס הארגנסן.
ב-2017 התחיל להופיע בסדרת הפשע והפעולה האמריקאית "S.W.A.T." ברשת הטלוויזיה CBS בתור השוטר השלישי ג'יימס "ג'ים" סטריט, שהועבר לימ"מ לוס אנג'לס ממשטרת לונג ביץ'.
העונה השישית של הסדרה שודרה ב אוקטובר 2022.
ראסל נשוי החל מ-2022 לשחקנית האמריקנית דיאנה הופר, איתה יצא החל מ-2015.
+שנהסרטתפקידהערות2010Almost Kingsהאס2011זאק2012כרוניקה בזמן אמתמאט גארטיBait 3Dריאן2013גוף מארחסיקר בארנסקאריבילי נולאןסרט קצר; במאי ומפיק2014Believe Meסאםמרבלא נשברפיט זמפריני2016גולדסטון ג'וש ווטרסPacific Standard Timeפרסי2017רק האמיציםאנדרו אסקראפטבחזרה מטואיצ'יקווין גיילRabbitראביטIzzy Gets the Fuck Across Townרוג'ר2018Brampton's Ownדסטיןגם מפיקCome Correctסרט קצר; במאי ומפיק2021Under My Skinריאןגם מפיק
+שנהסדרהתפקידהערות2012NTSF:SD:SUVסטיווי מירספרק: "16 Hop Street"2017–הווהג'ים סטריטתפקיד ראשי (7 עונות); 129פרקים
גם ביים את הפרק "Safe House"
אלכסיס "לקסי" קאופמן הידועה יותר בשם הבמה שלה, אלכסה בליס היא מתאבקת אמריקאית, המופיעה בארגון ההיאבקות WWE, בתוכנית סמאקדאון.
בליס נולדה וגודלה בקולומבוס, אוהיו, בשם אלכסיס "לקסי" קאופמן.
היא נחשפה לספורט כבר בגיל חמש, כאשר השתתפה בענפי ספורט כמו סופטבול, קיקבוקס והתעמלות.
היא גם לקחה חלק בתחרויות פיתוח גוף ואף התחרתה בארנולד קלאסיק.
בליס הוחתמה על ידי ה-WWE במאי 2013 לליגת הפיתוח של הארגון, NXT.
ב-24 ביולי בפרק של NXT, היא ערכה את הופעת הבכורה שלה על המרקע, כאשר היא מברכת את אלופת הנשים של NXT, פייג'.
באוגוסט, היא צורפה לאתר של ה-WWE, ונקבע שם הזירה שלה - אלכסה בליס.
היא ערכה את הופעת הבכורה שלה ברוסטר הרשמי ברסלמניה 30 ב-6 באפריל 2014, כשהיא גילמה תפקיד בכניסה של המתאבק טריפל H.
עד לנקודה זו בליס תיפקדה בתור כרוז ומראיינת מאחורי הקלעים, ואת הופעת הבכורה שלה בזירה, בליס ערכה ב-8 במאי בפרק של NXT, כשהיא משתתפת בטורניר על אליפות הנשים של NXT.
בסיבוב הראשון היא ניצחה את אלופת הדיוות לשעבר, אלישיה פוקס, אך בחצי הגמר הפסידה לשארלוט.
לאחר שלקחה הפסקה מהזירה עקב פציעה, בליס חזרה לפעילות ב-11 במרץ, לאחר ניצחון על כרמלה בפרק של NXT.
שבוע לאחר מכן, היא ניצחה את אלופת הנשים של NXT, סשה בנקס, על ידי ספירת חוץ בקרב לא על האליפות, מה שהוביל לקרב על האליפות שבוע אחרי, שם היא הפסידה.
ב-18 במאי בפרק של NXT, בליס ניצחה את כרמלה, לאחר הסחת דעת של אלופי הזוגות בלייק ומרפי.
ב-20 במאי, באירוע NXT TakeOver: Unstoppable, בליס עזרה לאלופי הזוגות בשמירה על התואר נגד אנזו אמורה וקולין קאסידי, מה שגרם לציוות בין השלושה ולהפיכתם לדמויות "רעות".
בסוף יולי, בליס עזרה לשניים לשמור על האליפויות, הפעם נגד איידן אינגליש וסיימון גוץ', לאחר הקרב סטרה לצמד.
לצמד הובטח קרב חוזר על האליפות באירוע NXT TakeOverː Brooklyn, קרב שבו הם ניצחו והפכו לאלופי הזוגות החדשים לאחר שדמות בשם "מכנסיים כחולות" עצרה את בליס מלהסיח את דעתם של השניים.
בחודשים אוקטובר ונובמבר, בליס החלה בריב נגד ביילי על אליפות הנשים של NXT, לאחר שהפריעה בחגיגות שמירת האליפות שלה, מעשה שכיוון את אלכסה לעבר האליפות.
ב-18 בנובמבר, בקרב בין השתיים, בליס לא הצליחה לגרוף לטובתה את התואר.
באמצע ינואר 2016, בליס התחרתה בקרב באטל רויאל שמטרתו הייתה לקבוע את הטוענת לכתר.
לאחר הפסדם של בלייק ומרפי לאוסטין אריס ושינסקה נקאמורה ב-18 במאי, בליס ובלייק נטשו את מרפי, מעשה שפירק את כל השלישייה.
מכאן ואילך, בליס התמקדה בקריירת היחידים שלה, מה שבסופו של דבר הוביל אותה לרוסטר הראשי של ה-WWE, לתוכנית סמאקדאון.
לאחר שנבחרה בדראפט לעבור מליגת הפיתוח NXT, לסמאקדאון, בליס הופיעה בפעם הראשונה בתוכנית ב-26 ביולי, כאשר היא מתעמתת עם בקי לינץ', לפני ששאר מתאבקות התוכנית הפריעו לה.
שבועיים לאחר מכן, בליס השיגה את ניצחון הבכורה שלה בקרב נגד לינץ', לאחר שהחליפה את המתאבקת איווה מארי.
בליס ערכה את הופעת הבכורה שלה באירוע "שלם וצפה" בשם "סאמרסלאם", בקרב 3 על 3 שהסתיים בניצחון שלה, נטליה וניקי בלה ששבה מפציעה בצוואר.
באירוע העצמאי הראשון של סמאקדאון, באקלאש, בליס התחרתה בקרב הדחות משושה כדי לקבוע את אלופת הנשים של סמאקדאון, היא הודחה על ידי נעמי, ומי שניצחה וזכתה באליפות הייתה בקי לינץ'.
קרב האליפות נדחה לפרק של סמאקדאון ב-8 בנובמבר, קרב שבו לינץ' הגנה על תוארה בהכנעה, למרות שרגלה של בליס הייתה על החבל התחתון (דבר שאמור לגרום לשופט לבטל את נעילתה של לינץ' ולאפשר לקרב להמשיך).
השתיים שיתפו פעולה ביחד עם ניקי בלה, כרמלה ונעמי בקרב הדחות באירוע סדרת ההישרדות, קרב שבו הפסידו.
ב-22 בנובמבר בפרק של סמאקדאון, שיין מקמהן הודיע שיערך קרב חוזר ביניהן לאירוע TLC: שולחנות, סולמות וכיסאות, סוג הקרב היה קרב שולחנות שמטרתו הייתה להטיח את היריבה על השולחן כדי שיישבר, אלכסה ניצחה בקרב וזכתה באליפות הנשים של סמאקדאון לראשונה בקריירה.
עלילה חדשה החלה כאשר לינץ' ובליס השתמשו בגימיק של דמות חדשה הנקראת "לה לוצ'דורה" בקרבות שלהן אחת נגד השנייה כדי להסתיר את זהותם.
כשהריב ביניהן התעצם עם הזמן, נמצאה אישה אחרת שהשתמשה בדמות ובתחפושת של הלוצ'דורה במטרה לעזור לבליס.
ב-17 בינואר, בפרק של סמאקדאון, לינץ' הפסידה לבליס בקרב כלוב נשים הראשון מסוגו בארגון, לאחר שהלוצ'דורה עזרה לבליס לנצח.
לאחר הקרב נודע שהאישה מתחת למסיכה היא לא אחרת מהמתאבקת מיקי ג'יימס, מה שגרם לחזרה של ג'יימס לאחר שש שנים שלא הופיעה ב-WWE, והפעם בתור הדמות הרעה.
ב-12 בפברואר באירוע "תא ההדחות" בליס הפסידה את התואר לנעמי.
שבוע לאחר מכן ב-21 בפברואר נעמי הוכרחה לפנות את התואר בגלל פציעתה, ובקרב שנערך על התואר באותו הערב בין בליס לבקי לינץ', בליס ניצחה והפכה בפעם השנייה לאלופת הנשים של סמאקדאון.
הידידות בין בליס ומיקי ג'יימס הסתיימה זמן קצר לאחר מכן, והשתיים נפגשו לקרב שבו ג'יימס ניצחה את בליס בקרב שהתואר לא היה על כף המאזניים.
ברסלמניה 33 בליס הפסידה את התואר שוב לנעמי בקרב משושה שכלל גם את מיקי ג'יימס, כרמלה, נטליה ובקי לינץ'.
בליס הפסידה גם בקרב החוזר על התואר ב-4 באפריל.
ב-10 באפריל בליס ערכה את הופעת הבכורה שלה בתוכנית הדגל Raw כשהיא מועברת מסמאקדאון במסגרת הסופרסטאר שייק-אפ (הדראפט לשעבר), ומתערבת בסגמנט של ביילי וסשה בנקס.
שבוע לאחר מכן בליס ניצחה בקרב מרובע בינה לבין בנקס, מיקי ג'יימס וניה ג'קס והפכה לטוענת לכתר לאליפות הנשים של Raw.
ב-30 באפריל 2017 באירוע פייבאק זכתה בליס באליפות הנשים של Raw אחרי שניצחה את ביילי ובכך הפכה לראשונה בעידן החדש של האליפויות שהחזיקה גם באליפות הנשים של סמאקדאון (פעמיים) וגם באליפות הנשים של Raw.
בקרב זה אלכסה ניצחה ושמרה על התואר.
ב-9 ביולי, באירוע Great Balls of Fire בליס שמרה על תוארה אחרי שהפסידה לסשה בנקס בספירת חוץ (אי אפשר לזכות באליפות דרך ספירת חוץ).
באירוע סאמרסלאם שהתקיים בתאריך 20 באוגוסט בליס הפסידה את התואר לסשה בנקס בהכנעה.
ב-28 באוגוסט במסגרת פרק של Raw השתיים נלחמו שוב בקרב חוזר על התואר שבו בליס ניצחה והצליחה להשיב לעצמה את האליפות.
שבוע לאחר מכן בליס ובנקס צוותו יחדיו לקרב זוגות נגד ניה ג'קס ואמה והפסידו להן, הפסד זה הפך את קרב היחידים בין בליס לבנקס על האליפות באירוע "ללא רחמים" לקרב מרובע בין בליס, בנקס, ג'קס ואמה.
ב-18 בספטמבר ביילי חזרה מפציעה וצורפה לקרב, שהפך לקרב מחומש.
באירוע עצמו בליס הצמידה את ביילי לניצחון והגנה על תוארה בהצלחה.
לילה לאחר מכן בפרק של Raw בליס התעמתה עם חברתה לשעבר, מיקי ג'יימס, מה שהוביל לקרב על האליפות בין השתיים באירוע TLC: שולחנות, סולמות וכיסאות.
בליס יצאה מקרב זה עם ידה על העליונה והצליחה לשמור על תוארה.
ב-31 באוקטובר נקבע קרב בין השתיים על ידי הג'נרל מנג'ר, קורט אנגל, ובליס שמרה על תוארה.
בליס נוצחה בהכנעה על ידי אלופת הנשים של סמאקדאון, שארלוט פלייר, בקרב אלופה נגד אלופה כחלק מהאירוע סדרת ההישרדות.
לילה לאחר מכן היא הותקפה בזמן ראיון מאחורי הקלעים על ידי פייג', מנדי רוז וסוניה דוויל.
ב-20 בדצמבר כהונתה השנייה של בליס כאלופת הנשים של Raw הפכה לכהונה הארוכה ביותר של אלופה כלשהי בהחזקת תואר זה.
ב-1 בינואר 2018 הפסידה בליס לאסקה בקרב שאינו על התואר.
אלכסה תגן על תוארה בקרב "תא ההדחות" הראשון בתולדות מחלקת הנשים במסגרת אירוע "תא ההדחות" נגד ביילי, מנדי רוז, מיקי ג'יימס, סוניה דוויל וסשה בנקס.
ב-30 בינואר במסגרת הסיבוב הראשון באתגר ה-Mixed Match Challenge בליס שיתפה פעולה בניצחון ביחד עם ברון סטרומן בקרב נגד בקי לינץ' וסמי זיין והעפילו לשלב הבא.
ב-12 בפברואר בליס ביחד עם מיקי ג'יימס הפסידו בקרב זוגות למנדי רוז וסוניה דוויל.
ב-19 בפברואר בליס ביחד עם מנדי רוז וסוניה דוויל הפסידו בקרב שלוש על שלוש לקבוצה של ביילי, מיקי ג'יימס וסשה בנקס.
באירוע "תא ההדחות" שנערך ב-25 בפברואר בליס שמרה על תוארה לאחר שהדיחה את סשה בנקס, שנשארה אחרונה בזירה.
יממה לאחר מכן בתוכנית Raw בליס ביחד עם מיקי ג'יימס וניה ג'קס הפסידו בקרב שלוש על שלוש לביילי, סשה בנקס ואסקה.
ב-6 במרץ במסגרת רבע הגמר של אתגר ה-Mixed Match Challenge בליס וסטרומן גברו על נעומי וג'ימי אוסו והעפילו לשלב חצי הגמר.
ב-12 במרץ בליס נקלטה בעין המצלמה ביחד עם מיקי ג'יימס, כשבליס מודה שהיא מנצלת את ניה ג'קס ובנוסף גם מעליבה אותה, ג'קס שמעה את דבריה והחלה לרדוף אחרי בליס.
מעשים אלה הובילו לקביעת קרב בין השתיים שיערך באירוע רסלמניה 34 על אליפות הנשים של Raw.
שבוע לאחר מכן אלכסה הפסידה לאסקה כתוצאה מספירת חוץ, לאחר הקרב ניה ג'קס הגיעה כדי לתקוף אותה על הדברים שאמרה עליה בשבוע שעבר, בליס הצליחה להימלט לאחר שחברתה, מיקי ג'יימס, עיכבה את ג'קס ועזרה לה לברוח.
ב-20 במרץ בליס וסטרומן נוצחו על ידי אסקה והאלוף הבין יבשתי, המיז, והודחו מהטורניר בשלב חצי הגמר.
ב-2 באפריל בליס ומיקי ג'יימס הפסידו בקרב זוגות לאסקה ודנה ברוק.
ברסלמניה 34 כשלה בניסיונה להגן על התואר והפסידה אותו לניה ג'קס, זאת לאחר שבליס ניסתה להיעזר בחברתה מיקי ג'יימס ובמספר תרגילים לא חוקיים, אך כל זאת ללא הצלחה.
לילה לאחר מכן בתוכנית Raw בליס וג'יימס הפסידו בקרב זוגות לג'קס והשותפה שלה, אמבר מון (אלופת הנשים של NXT לשעבר).
ב-23 באפריל במסגרת הקרב המרכזי של התוכנית, בליס ביחד עם מיקי ג'יימס וה-Riott Squad (רובי ריוט, ליב מורגן ושרה לוגאן) ניצחו כתוצאה מפסילה את קבוצתן של ביילי, אמבר מון, ניה ג'קס, נטליה וסשה בנקס.
מאוחר יותר באותו הערב פורסם שהקרב החוזר בין בליס לג'קס על אליפות הנשים של Raw ייערך בבאקלאש.
בבאקלאש בליס כשלה בניסיונה לזכות שוב בתואר והפסידה לניה ג'קס.
ב-14 במאי בליס ניצחה את ביילי ומיקי ג'יימס בקרב משולש והעפילה לקרב הסולם מסוג "כסף בבנק" באירוע כסף בבנק.
שבוע לאחר מכן הפסידה בקרב יחידים לאמבר מון.
ב-4 ביוני בליס, אמבר מון וסשה בנקס הפסידו כתוצאה מפסילה ל-Riott Squad.
שבוע לאחר מכן, בליס נטלה חלק בקרב מרובע נגד נטליה, אמבר מון וסשה בנקס, ובקרב זה נטליה יצאה עם ידה על העליונה.
באירוע כסף בבנק, שנערך ב-17 ביוני, בליס ניצחה בקרב "כסף בבנק" וזכתה במזוודה שאיפשרה לה לפדות את החוזה שנמצא בה בכל זמן ובכל מקום שתרצה.
בליס לא היססה ופדתה את המזוודה כבר באותו הערב, כך שהיא גרמה לפסילת קרב האליפות בין האלופה, ניה ג'קס, לבין רונדה ראוזי.
בליס תקפה את ראוזי כדי שלא תפריע לה במהלך קרב הפדייה ולאחר מכן תקפה את ג'קס, כשהיא מבצעת עליה את מהלך הסיום שלה ולאחר 35 שניות בליס זכתה באליפות הנשים של Raw בפעם השלישית בקריירה שלה.
לילה לאחר מכן בתוכנית Raw, בליס הותקפה על ידי רונדה ראוזי עקב המאורעות של הלילה הקודם.
עוד באותו הפרק, ג'קס מימשה את חוזה הקרב החוזר על התואר וקרב ביניהן נקבע לאירוע חוקי אקסטרים.
ב-25 ביוני בליס הפסידה לנטליה בקרב שלא היה על התואר.
ב-9 ביולי בליס ומיקי ג'יימס נוצחו בקרב זוגות על ידי נטליה וניה ג'קס.
באירוע חוקי אקסטרים, שנערך ב-15 ביולי, בליס גברה על ג'קס בקרב חוקי אקסטרים.
לילה לאחר מכן בתוכנית Raw, קורט אנגל, קבע קרב בין בליס לבין רונדה ראוזי על אליפות הנשים של Raw לאירוע סאמרסלאם.
ב-13 באוגוסט, בליס הפסידה בקרב לאמבר מון כתוצאה מפסילה של אלישה פוקס.
באירוע סאמרסלאם, שנערך ב-19 באוגוסט, בליס נוצחה על ידי ראוזי והפסידה את התואר.
ב-3 בספטמבר, בליס ניצחה את נטליה כתוצאה מהכנעת בריח.
ב-10 בספטמבר, בליס ומיקי ג'יימס הפסידו בקרב זוגות לרונדה ראוזי ונטליה.
באירוע גיהנום בכלוב, שנערך ב-16 בספטמבר, בליס לא הצליחה לנצח את רונדה ראוזי בקרב החוזר שלה על האליפות.
יומיים לאחר מכן, נודע שבליס נפצעה בזרועה השמאלית בגלל תקיפותיה של ראוזי ומשום כך לא יכלה לקחת חלק לצד ברון סטרומן בעונה השנייה של אתגר ה-Mixed Match Challenge.
לא נמסר לכמה זמן תשבית הפציעה את בליס, אך נמסר כי היא מצפה לחזור כבר לאירוע אבולושן, שייערך ב-28 באוקטובר, אך באירוע זה לא הצליחה להשתתף, כשמי שהחליפה אותה הייתה אלישיה פוקס.
הרגע של בליס והעלילה עם ניקי קרוס (2018–היום)
באירוע סדרת ההישרדות, שנערך ב-18 בנובמבר, בליס שימשה כקפטנית של קבוצת Raw (לא במסגרת תחרותית עקב פציעתה) במסגרת קרב הדחות הנשים המסורתי, שבו קבוצתה ניצחה את קבוצת סמאקדאון לאחר שניה ג'קס הייתה השורדת האחרונה, והדיחה את אסקה.
ב-26 בנובמבר, הג'נרל מנג'ר הנבחר של Raw, ברון קורבין, העניק לבליס את הסמכות הניהולית לשמש כמפקחת של מחלקת הנשים של התוכנית Raw.
ב-7 בינואר 2019, חנכה בליס את הפינה "רגע של בליס", שבו היא מראיינת אורחים שונים.
ב-21 בינואר, בליס אישרה על חזרתה לזירה שתקרה בקרב הרויאל ראמבל של הנשים באירוע רויאל ראמבל.
באירוע זה, שנערך ב-27 בינואר, בליס התחרתה בקרב הרויאל ראמבל המסורתי, כשנכנסה לקרב כמספר ה-26, הספיקה להדיח את סוניה דוויל ואמבר מון, אך הודחה על ידי ביילי וכרמלה.
לילה לאחר מכן, בליס ומיקי ג'יימס הפסידו לניה ג'קס וטמינה בקרב העפלה לקרב תא ההדחות זוגות אשר קבע את אלופות זוגות הנשים הראשונות של ה-WWE במסגרת אירוע תא ההדחות.
ב-11 במרץ בתוכנית Raw, בליס התגלתה כמנחה של האירוע רסלמניה 35. לילה לאחר רסלמניה, בליס ניצחה בקרב יחידים את ביילי.
ב-29 באפריל, במסגרת הפינה "רגע של בליס", אלכסה בליס חשפה את ארבעת המשתתפים שייצגו את Raw בקרב כסף בבנק של הגברים ואת ארבע המשתתפות שתייצגנה את Raw בקרב כסף בבנק של הנשים באירוע כסף בבנק.
כחלק מההכרזה על ארבע המשתתפות בקרב כסף בבנק של הנשים, בליס הכריזה על עצמה כמשתתפת בקרב.
באותה התוכנית, בליס הפסידה בקרב יחידים לנעמי.
ב-16 במאי, נודע שבליס לא כשירה לקרב הכסף בבנק ומי שתחליף אותה תהיה ניקי קרוס.
ב-20 במאי, בליס, בקי לינץ' וניקי קרוס ניצחו בקרב שלושה נגד שלושה את לייסי אוואנס ו-The IIconics (בילי קיי ופייטון רויס).
ב-4 ביוני בתוכנית סמאקדאון, בליס התחרתה נגד כרמלה ושארלוט פלייר בקרב משולש אשר קבע את זהות המועמדת לאליפות הנשים של סמאקדאון.
בסופו של דבר, בקרב זה ניצחה בליס וכתוצאה מכך היא זו שתתחרה מול ביילי על אליפות הנשים של סמאקדאון באירוע סטומפינג גראונדס.
ב-10 ביוני בתוכנית Raw, בליס ולייסי אוואנס ניצחו בקרב זוגות את ביילי ובקי לינץ'.
שבוע לאחר מכן, בליס וניקי קרוס כשלו בניסיונן לזכות באליפות זוגות הנשים של ה-WWE לאחר שהפסידו ל-The IIconics.
באירוע סטומפינג גראונדס, שנערך ב-23 ביוני, בליס כשלה בניסיונה לזכות באליפות הנשים של סמאקדאון לאחר שהפסידה לביילי.
ב-24 ביוני בתוכנית Raw, בליס התחרתה ורשמה שני ניצחונות בשני קרבות שונים: האחד, בקרב יחידים על נעמי, והאחר, בקרב זוגות ביחד עם ניקי קרוס נגד נעמי ונטליה.
ב-1 ביולי, בליס הפסידה בקרב יחידים לכרמלה.
באירוע חוקי אקסטרים, שנערך ב-14 ביולי, בליס וניקי קרוס כשלו בניסיונן לזכות באליפות הנשים של סמאקדאון לאחר שהפסידו בקרב האנדיקאפ 2 נגד 1 לביילי.
לילה לאחר מכן, בליס התחרתה בקרב הדחות מרובע נגד כרמלה, נעמי ונטליה אשר קבע את זהות המועמדת החדשה לאליפות הנשים של Raw לאירוע סאמרסלאם, שבסופו נטליה ניצחה.
ב-30 ביולי בתוכנית סמאקדאון, בליס וניקי קרוס ניצחו בקרב זוגות את ביילי ואמבר מון.
ב-5 באוגוסט בתוכנית Raw, בליס וניקי קרוס זכו באליפות זוגות הנשים של ה-WWE לאחר שניצחו בקרב הדחות זוגות מרובע את האלופות לשעבר, The IIconics (בילי קיי ופייטון רויס), מנדי רוז וסוניה דוויל, והקבוקי ווריורס (אסקה וקיירי סיין).
במופע המקדים לאירוע סאמרסלאם, שנערך ב-11 באוגוסט, בליס וניקי קרוס הגנו בהצלחה על חגורות אליפות הזוגות שלהן נגד The IIconics.
לילה לאחר מכן בתוכנית Raw, בליס וקרוס רשמו הגנה מוצלחת נוספת על התואר, הפעם נגד הקבוקי ווריורס.
ב-19 באוגוסט בתוכנית Raw, בליס וניקי קרוס ניצחו את מנדי רוז וסוניה דוויל בקרב שאינו היה חגורות אליפות הזוגות.
ב-3 בספטמבר בתוכנית סמאקדאון, בליס וניקי קרוס הפסידו למנדי רוז וסוניה דוויל בקרב שאינו היה על חגורות האליפות.
באירוע התנגשות של אלופים, שנערך ב-15 בספטמבר, בליס וניקי קרוס הגנו בהצלחה על חגורות אליפות זוגות הנשים של ה-WWE נגד מנדי רוז וסוניה דוויל.
לילה לאחר מכן בתוכנית Raw, בליס וניקי קרוס הפסידו בקרב זוגות לביילי וסשה בנקס בקרב שאינו היה על חגורות האליפות.
ב-30 בספטמבר בתוכנית Raw, בליס הפסידה בקרב יחידים לסשה בנקס.
באירוע גיהנום בכלוב, שנערך ב-6 באוקטובר, בליס וניקי קרוס הפסידו את חגורות אליפות זוגות הנשים של ה-WWE לקבוקי ווריורס.
לאחר היעדרות קלה מן המרקע, בליס חזרה ב-29 בנובמבר, כשהיא נחלצת לעזרתה של ניקי קרוס מתקיפתן של מנדי רוז וסוניה דוויל.
באירוע סטארקייד, שנערך ב-1 בדצמבר, בליס וניקי קרוס כשלו בניסיונן לזכות באליפות זוגות הנשים של ה-WWE, כאשר הן התחרו בקרב זוגות מרובע, שבסופו הקבוקי ווריורס ניצחו ושמרו על חגורות האליפות בהצלחה.
ב-6 בדצמבר, בליס גברה בקרב יחידים על מנדי רוז.
שבוע לאחר מכן, בליס וניקי קרוס ניצחו בקרב זוגות את מנדי רוז וסוניה דוויל.
ב-3 בינואר 2020, בליס וניקי קרוס התחרו בקרב זוגות משולש נגד דנה ברוק ולייסי אוואנס, וביילי וסשה בנקס, שבסופו ברוק ואוואנס ניצחו.
שבוע לאחר מכן, בליס הפסידה בקרב יחידים למנדי רוז.
ב-17 בינואר, בליס גברה על סוניה דוויל.
באירוע הרויאל ראמבל, שנערך ב-26 בינואר, בליס התחרתה בקרב הרויאל ראמבל המסורתי, כשנכנסה לקרב כמספר הראשון, הספיקה להדיח את קיירי סיין, מיה יים, צ'לסי גרין ומנדי רוז, אך הודחה על ידי ביאנקה בלאייר.
חמישה ימים לאחר מכן, בליס וקרוס ניצחו בקרב זוגות את מנדי רוז וסוניה דוויל.
ב-7 בפברואר, בליס התחרתה בקרב מרובע נגד כרמלה, דנה ברוק ונעמי אשר קבע את זהות המועמדת החדשה לאליפות הנשים של סמאקדאון נגד ביילי, שבסופו כרמלה ניצחה.
ב-13 במרץ, בליס וקרוס הפסידו לביילי וסשה בנקס.
שבועיים לאחר מכן, בליס גברה בקרב יחידים על אסקה.
בלילה הראשון של האירוע רסלמניה 36, שהוקלט ב-25 וב-26 במרץ (ושודר ב-4 באפריל), בליס וקרוס ניצחו את הקבוקי ווריורס וזכו באליפות זוגות הנשים של ה-WWE בפעם השנייה בקריירה שלהן.
השתיים הגנו בהצלחה על חגורות האליפות בקרב החוזר ביניהן ב-10 באפריל בתוכנית סמאקדאון.
שבועיים לאחר מכן, הן רשמו הגנה מוצלחת נוספת על התואר נגד כרמלה ודנה ברוק.
ב-29 במאי, בליס הפסידה בקרב יחידים לסשה בנקס.
באירוע באקלאש, שנערך ב-14 ביוני, בליס וניקי קרוס השתתפו בקרב זוגות משולש על אליפות זוגות הנשים של ה-WWE נגד ביילי וסשה בנקס ו-The IIconics, שבסופו ביילי ובנקס ניצחו ושמרו על התואר.
ב-5 ביוני, בליס וקרוס איבדו את חגורות האליפות לאחר שהפסידו לביילי וסשה בנקס.
ב-10 ביולי, בליס וקרוס הפסידו פעם נוספת לביילי ובנקס בקרב שאינו היה על חגורות אליפות הזוגות.
שבועיים לאחר מכן, בליס הפסידה לחברתה, ניקי קרוס, בקרב אשר קבע את הטוענת לכתר לאליפות הנשים של סמאקדאון.
ב-11 בספטמבר, בליס התחרתה בקרב מרובע נגד לייסי אוואנס, ניקי קרוס וטמינה אשר קבע את זהות הטוענת לכתר לאליפות הנשים של סמאקדאון, שתתמודד מול ביילי באירוע התנגשות של אלופים, שבסופו קרוס ניצחה.
ב-23 בנובמבר, בליס ניצחה את ניקי קרוס.
ב-18 בינואר 2021, בליס גברה על אסקה בקרב שאינו היה על התואר של האחרונה.
ב-1 בפברואר, בליס ניצחה את ניקי קרוס.
באירוע פאסטליין, שנערך ב-21 במרץ, בליס ניצחה את רנדי אורטון בקרב בין מגדרי.
באירוע גיהנום בכלוב, שנערך ב-20 ביוני, בליס גברה על שיינה בייזלר.
באירוע כסף בבנק, שנערך ב-18 ביולי, בליס השתתפה בקרב הכסף בבנק של הנשים, שבסופו ניקי A.S.H.
ב-9 באוגוסט בפרק של התוכנית Raw, בליס השיגה ניצחון על פני דודרופ.
באירוע סאמרסלאם, שנערך ב-21 באוגוסט, בליס ניצחה את איווה מארי.
באירוע חוקי אקסטרים, שנערך ב-26 בספטמבר, בליס כשלה בניסיונה לזכות באליפות הזוגות של Raw לאחר שהפסידה לאלופת הנשים, שארלוט פלייר, בקרב על אליפות הנשים של Raw.
לאחר הקרב, פלייר תקפה את בליס וקרעה לחתיכות את הבובה, לילי, אשר מייצגת את דמותה.
ב-16 במאי 2022, בליס ניצחה את סוניה דוויל.
שבועיים לאחר מכן, היא ניצחה את דודרופ.
ב-19 בספטמבר, בליס הפסידה לביילי, כשב-3 באוקטובר, היא הפסידה לאיאו סקיי.
ב-31 באוקטובר בפרק של התוכנית, בליס ואסקה זכו באליפות זוגות הנשים של ה-WWE לאחר שניצחו את Damage CTRL (דקוטה קאי ואיאו סקיי).
קאופמן חשפה שסבלה מהפרעת אכילה כשהייתה נערה, ופיתוח הגוף הוא מה שעזר לה להתגבר על הבעיה.
קאופמן ציינה את טריש סטרטוס וריי מיסטריו כמתאבקים שהשפיעו עליה.
בנובמבר 2015, היא אישרה שהיא במערכת יחסים עם המתאבק באדי מרפי.
בשנת 2018 התחילה לצאת עם הזמר ראיין קבררה, בשנת 2020 הודיעו על אירוסים וכעבור שנתיים, השניים נישאו.
ב-24 ביוני 2019, ה-WWE הוציאו לאור סרט תיעודי על בליס אשר עקב אחר חייה בתוך הזירה ומחוצה לה במשך שנה שלמה מרסלמניה 34 לרסלמניה 35 כחלק מהסדרה 365 ששודרה בערוץ ה-WWE Network.
טלוויזיה שנה כותרת תפקיד הערות2015–2018 Total Divas את עצמה אורחת (עונה 4, 6 & 8)קאסט ראשי (עונה 7): 15 פרקים
מוזיקה שנה כותרת תפקיד הערות 2020 "אלכסה בליס" Bowling for Soup
PWI דירג אותה במקום ה-2 מתוך 100 המתאבקות הטובות ביותר לשנת 2018
הישגים במגזין הספורט ספורטס אילוסטרייטד
ספורטס אילוסטרייטד דירג אותה במקום ה-6 מתוך 10 המתאבקות הטובות ביותר לשנת 2018
אליפות הנשים של Raw (3 פעמים)
אליפות הנשים של סמאקדאון (פעמיים)
אליפות זוגות הנשים של ה-WWE (4 פעמים) - עם ניקי קרוס (2), אסקה (1) ושארלוט פלייר (1)
מחזיקת מזוודת "כסף בבנק" (2018)
אלכס קרמר (נולד ב-9 בנובמבר 1966) הוא צייר ישראלי.
אלכס קרמר נולד בדושנבה, ברית המועצות (כיום טג'יקיסטן), בשנת 1966. בשנת 1982 עלה לישראל.
בסוף שנות ה-80 של המאה ה-20 למד אמנות בבצלאל.
במקביל למד גם בבית הספר לתיאטרון חזותי.
עיקר יצירתו של קרמר הוא במדיה הציור וההדפס.
יצירותיו עמוסות במשיכות מכחול וקווים אקספרסיביים, היוצרות דימויים סמליים.
לצד זאת יצר קרמר גם כמה מיצגים המשלבים רישום.
1992-1988 - בצלאל, אקדמיה לאמנות ועיצוב, ירושלים
1992-1988 - בית הספר לתיאטרון חזותי, ירושלים.
1991 - פרס הרמן שטרוק להדפס, בצלאל, אקדמיה לאומנות ועיצוב, ירושלים
2001 - פרס האמן הצעיר, משרד המדע התרבות והספורט
2015 - פרס יעקב פינס לאמן הדפס ישראלי, מוזיאון ישראל, ירושלים.
אלכסנדר (אלכס) שטיין (נולד ב-27 באוקטובר 1957) הוא שופט בבית המשפט העליון.
כיהן כפרופסור למשפטים בבית הספר למשפט של ברוקלין , באוניברסיטה העברית בירושלים ובישיבה יוניברסיטי.
שימש פרופסור אורח באוניברסיטאות ייל, קולומביה, טורונטו, אוקספורד והרווארד.
אלכס שטיין נולד באוקטובר 1957 בקישינב שבברית המועצות לישראל ורחל שטיין.
בשנת 1973 עלה לישראל עם הוריו ואחותו.
משפחתו התיישבה בכרמיאל, עיירת פיתוח קטנה באותה תקופה, שם בילה שטיין את שנות נעוריו.
את לימודי התיכון סיים במרכז חינוך ליאו באק בחיפה.
ב-1976 התגייס לצה"ל ושירת בחיל הקשר והאלקטרוניקה.
במהלך שירותו הצבאי השתתף במבצע ליטאני ובמלחמת שלום הגליל.
למד משפטים באוניברסיטה העברית בירושלים, שם קיבל תואר ראשון ב-1983 ותואר שני ב-1987. במהלך לימודיו היה חבר מערכת בכתב העת משפטים.
התמחה אצל שופט בית המשפט העליון מנחם אלון ואצל רחל סוכר במחלקה הפלילית של פרקליטות המדינה, ובשנת 1984 הוסמך כעורך דין ועבד במקצוע זה.
בשירות המילואים עבר לפרקליטות הצבאית, ושימש קצין משפטים בממשל הצבאי ברצועת עזה.
שטיין היה שחמטאי פעיל והגיע לדרגת אמן ישראלי.
הוא היה פעיל באיגוד הישראלי לשחמט כבורר.